OpenLLM-France/wikimedia huggingface dataset:
# Coritans

Els coritans o corieltauves (llatí Coritani o Corieltauvi) foren un poble celta de Britànnia esmentat per Claudi Ptolemeu que vivia a les ciutats de Lindum (Lincoln) i Rhage (Leicester).

## Referències

* ↑ Smith, William George. Dictionary of Greek and Roman geography (en anglès). William George Smith, 1854, p.441-442.
# Kenneth Soler Fernández

Kenneth Soler Fernández (El Vendrell, 19 de febrer de 2001) és un futbolista català que juga com a extrem esquerre al RCD Espanyol.

## Trajectòria

Nascut al Vendrell, és un jugador format en les categories inferiors del Calafell des de l'any 2006 al 2009. Va continuar al Vilanova entre els anys 2009 al 2011 i més tard al FC Barcelona fins al 2013. Després va seguir a la Fundació Futbol Base Reus fins a l'any 2016 que va fitxar pel RCD Espanyol. .
L'agost de 2020, quan va acabar la seva etapa com a juvenil del RCD Espanyol, fitxa pel Reial Madrid CF per a incorporar-se al Reial Madrid Castella Club de Futbol en la Segona Divisió B d'Espanya, on va disputar 12 partits i en els quals va marcar un gol.
El 4 d'agost de 2021, Kenneth és cedit al Club de Futbol Internacional de Madrid de la Primera Federació, on va disputar 20 partits i va marcar un gol.
L'1 d'agost de 2022, després de quedar lliure del seu contracte amb el Reial Madrid CF, signa de nou pel RCD Espanyol per dues temporades, per a incorporar-se al Real Club Esportiu Espanyol "B" de la Segona Federació.
Aconsegueix debutar amb el primer equip del RCD Espanyol el 12 de novembre de 2022 en entrar com a suplent en la segona meitat d'una victòria per 0-3 en un partit de la Copa del Rei enfront del CD Rincón.

## Referències

* ↑ «Kenneth Soler - Perfil del jugador» (en castellà). Transfermarkt. [Consulta: 9 setembre 2022].
* ↑ «Kenneth Soler, ¡perico!» (en castellà). mundodeportivo.com, 01-08-2022. [Consulta: 26 maig 2023].
* ↑ «Kenneth Soler (2001) debuta con el primer equipo del Espanyol» (en castellà). mundodeportivo.com, 12-11-2022. [Consulta: 26 maig 2023].

## Enllaços externs

* Perfil a realmadrid.com
# Ídolos

Ídolos és una pel·lícula espanyola de gènere romàntic, estrenada en 1943, dirigida per Florián Rey i protagonitzada en els papers principals per Conchita Montenegro i Ismael Merlo.

## Sinopsi

Clara Bell és una bella actriu que triomfa a París i que rebutja contínuament les proposicions amoroses de Paul Raymond, un productor que l'assetja en estar encapritxat d'ella. En el transcurs d'un viatge a Espanya per a preparar la seva pròxima pel·lícula, Clara s'enamora del famós torero Juan Luis Gallardo. La relació amorosa entre els dos serà complicada i estarà esquitxada de malentesos provocats pels estratagemes del productor que es nega a acceptar que Clara no l'estima.

## Repartiment

* Conchita Montenegro com Clara Bell / Margherite Dubois
* Ismael Merlo com Juan Luis Gallardo
* Ramón Martori com Paul Raymond
* María Brú com Jeanette
* Casimiro Hurtado com Salomón
* Francisco Marimón
* Mary Lamar com Lily Garay
* Manuel Arbó com Leblanc
* Juan Calvo com director Maretti
* Gracia de Triana com Gracita, Cantaora
* Elena Salvador

## Referències

* ↑ «Ídolos». ABC. [Consulta: 20 juliol 2021].
* ↑ Bentley, Bernard. A Companion to Spanish Cinema. Boydell & Brewer 2008. p. 106
* ↑ «Ídolos (1943) contada por: Dqvlapeli Blog». De que va la peli. [Consulta: 20 juliol 2021].

## Enllaços externs

* Presentació de la pel·lícula al programa Historia de nuestro cine per part d'Elena S. Sánchez ambn Luis E. Parés com a invitat.
* Fragment de la pel·lícula a YouTube
# Cantó de Vermand

El cantó de Vermand és un cantó francès del departament de l'Aisne, situat al districte de Saint-Quentin. Té 24 municipis i el cap és Vermand.

## Municipis

* Attilly
* Beauvois-en-Vermandois
* Caulaincourt
* Douchy
* Étreillers
* Fayet
* Fluquières
* Foreste
* Francilly-Selency
* Germaine
* Gricourt
* Holnon
* Jeancourt
* Lanchy
* Maissemy
* Pontru
* Pontruet
* Roupy
* Savy
* Trefcon
* Vaux-en-Vermandois
* Vendelles
* Le Verguier
* Vermand

## Història

Llista dels consellers generals successius :
| Data d'elecció | Identitat | Partit |
| 1949-1971 | Jean Deguise | MRP, després CD |
| 1971-1979 | M. Marcellin | PCF |
| 1979-1985 | M. Trocmé | PCF |
| 1985-1998 | Jacques Delaplace | RPR |
| 1998- | Thierry Lefevre | IDG |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 7.294 | 7.312 | 8.735 | 8.948 | 9.134 | 9.312 | 9.531 |
| A partir de 1990: Població sense dobles comptes |||||||
# Pilar Cuerva Castillo

Pilar Cuerva Castillo (Igualada, 1968) és una historiadora i arxivera catalana, directora de l'Arxiu Nacional de Catalunya des d'abril de 2024.
Va néixer a Igualada el 1968. Llicenciada en Geografia i Història i diplomada en història comparada social, política i cultural. També és graduada en Arxivística i Gestió de Documents, a més d'haver cursat diversos postgraus sobre gestió documental i de la informació i un màster en Gestió del Coneixement i de la Informació en Organitzacions.
Ha treballat en l'àmbit dels arxius públics com a tècnica de l'Arxiu Comarcal de l'Anoia i el dipòsit central de Cervera del Departament de Cultura de la Generalitat de Catalunya. Posteriorment ha estat responsable de l'arxiu general del Consorci de les Drassanes Reials i Museu Marítim de Barcelona, a banda de responsable del projecte de gestió de la informació del Museu Marítim. Entre 2020 i 2024 va ser cap del centre de recerca i coneixement i cap del departament de gestió documental i arxiu del Museu Nacional d'Art de Catalunya, on va impulsar diversos projectes sobre el patrimoni documental i artístic del centre, la digitalització del seu fons i la implementació d'un sistema de gestió de documents electrònics.
El 2 d'abril de 2024 el Departament de Cultura de la Generalitat va designar-la directora de l'Arxiu Nacional de Catalunya, en substitució de l'historiador i arxiver Francesc Balada, i va justificar la designació per l'expertesa de Cuerva en l'arxivística, la direcció de projectes innovadors i l'aplicació de les noves tecnologies en aquest món, així com per la recerca i la planificació de patrimoni documental.
Ha estat col·laboradora del diari Regió7 i és autora de llibres d'història d'igualada com L'Abans d'Igualada. Recull gràfic 1870-1965 i La Fira d'Igualada: 50 anys de la Fira de Setembre. A més, va ser autora de la Guia de fons i documents per a l'estudi de les relacions entre Barcelona i el Mar.

## Referències

* 1 2 3 4 ACN «Pilar Cuerva, nova directora de l'Arxiu Nacional de Catalunya». Regió7, 02-04-2024.
* ↑ ACN «La igualadina Pilar Cuerva, nova directora de l'Arxiu Nacional de Catalunya». AnoiaDiari, 04-04-2024.
* 1 2 «Pilar Cuerva, nova directora de l'Arxiu Nacional de Catalunya». Ara, 02-04-2024.
* ↑ Europa Press «La Generalitat designa Pilar Cuerva como nueva directora del Arxiu Nacional de Catalunya». Europa Press, 02-04-2024.
# LLM

LLM té els següents significats:
* Model de llenguatge gran (del seu nom en anglès Large Language Model), model de llenguatge amb una xarxa neuronal artificial amb milions de paràmetres
* Màster en Lleis (de l'acrònim en llatí de Legum Magister), denominació d'alguns màsters en dret
* L-band Land Mobile, un dels sistemes de comunicacions del satèl·lit Artemis
* LLM Lettering (de l'acrònim en malai de Lembaga Lebuhraya Malaysia), tipografia utilitzada en la senyalització de trànsit a Malàisia
* LLM01 (de l'acrònim en alemany de Laser-Licht-Modul), mira telescòpica que incorpora un raig làser
# Hornos de Moncalvillo

Hornos de Moncalvillo és un municipi de la Rioja, a la regió de la Rioja Mitjana. Està situat en la vall occidental del Iregua.

## Història

Les primeres referències a la localitat apareixen en el segle xi, en el testament d'Estefania de Foix, dona del rei Garcia IV Sanxes III de Navarra, en favor de la seva filla Jimena. La localitat va ser inclosa en el Senyoriu de Cameros que Enric de Trastámara va lliurar a Juan Ramírez de Arellano en canvi dels seus serveis en la guerra contra Pere I el Cruel, en 1366. Més endavant va passar a pertànyer als Ducs de Nájera.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# KrolStonE Continental Team

El KrolStonE Continental Team (codi UCI: KST) va ser un equip ciclista neerlandès professional en ruta, de categoria Continental. Creat el 2006, va competir fins al 2009.

## Principals resultats

* ZLM Tour: Ismael Kip (2007)
* PWZ Zuidenveld Tour: Marcel Beima (2009)

## Classificacions UCI

A partir del 2006, l'equip participa en els Circuits continentals de ciclisme. La següent classificació estableix la posició de l'equip en finalitzar la temporada.

### UCI Àfrica Tour

| Temporada | Classificació per equips | Millor ciclista en la classificació individual |
| 2006 | 9è | Menno Horst (133è) |

### UCI Europa Tour

| Temporada | Classificació per equips | Millor ciclista en la classificació individual |
| 2007 | 103è | Lieuwe Westra (484è) |
| 2008 | 49è | Lieuwe Westra (89è) |
| 2009 | 90è | Ger Soepenberg (416è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
* Plantilles i resultats a procyclingstats.com
# Yōjū Kyōshitsu

Yōjū Kyōshitsu és un manga del gènere hentai de Toshio Maeda que fou adaptat a un anime el 1990.

## L'obra als Estats Units

A la dècada de 1990 la sèrie d'anime hentai molt popular tant al Japó com als Estats Units.
Central Media Park va comprar la llicència del manga a principis de la dècada del 2000. Van publicar dues sèries de manga: Demon Beast Invasion (1996, 4 nombres) i Demon Beast Invasion: The Fallen (1998, 4 números).
El 1999, a Dallas (Texas), un venedor de còmics fou arrestat per vendre-li dos còmics, un d'aquests era un manga d'Urotsukidoji i Yōjū Kyōshitsu. Més tard fou alliberat.

## Referències

* 1 2 Ortega-Brena, Mariana «Peek-a-boo, I See You: Watching Japanese Hard-core Animation». Sexuality & Culture, 13, 1, 2009, pàg. 19. DOI: 10.1007/s12119-008-9039-5.
* ↑ Hodgkins, Crystalyn «Comic Book Legal Defense Fund - Defending Manga Panel». Anime News Network, 2011 [Consulta: 16 novembre 2017].
* ↑ «CPM to offer new "Must Have" boxed sets». Anime News Network, 2001 [Consulta: 16 novembre 2017].
* ↑ Grossman, Andrew. «Japanese Film». A: GLBTQ: An Encyclopedia of Gay, Lesbian, Bisexual, Transgender and Queer Culture, 2015, p. 2.
* ↑ «Central Park Media Company Profile». ICv2. [Consulta: 16 novembre 2017].
* ↑ «Top 300 Comics - December 2001». ICv2, 2001 [Consulta: 16 novembre 2017].
* ↑ «Demon Beast Invasion». Grand Comics Database. [Consulta: 16 novembre 2017].
* ↑ «Demon Beast Invasion: The Fallen». Grand Comics Database. [Consulta: 16 novembre 2017].
* ↑ «On probation for selling comics». ICv2, 03-08-2003 [Consulta: 16 novembre 2017].
* ↑ «Comic Book Legal Defense Fund gets second charge dropped». ICv2, 06-02-2001 [Consulta: 16 novembre 2017].
# Costillares

* Per a altres significats, vegeu «Costillares (torero)».
Costillares és un barri del districte de Ciudad Lineal, a Madrid, més conegut popularment com a Pinar de Chamartín. Té una superfície de 142,72 hectàrees i una població de 23.028 habitants (2009). Limita al nord amb el barri de Valdefuentes, al sud amb Atalaya, a l'est amb Pinar del Rey i Apóstol Santiago (Hortaleza) i a l'oest amb Castilla (Chamartín). Els seus carrers principals són la part final d'Arturo Soria, Jazmín i Caleruega.

## Geografia

El barri comprèn la zona coneguda com a Pinar de Chamartín, la zona més alta del municipi de Madrid. En el tall del carrer d'Arturo Soria i l'avinguda de San Luis, el terreny aconsegueix una altura de 742. A més, en aquest punt se situa un edifici de 21 plantes de 80 metres d'altura, amb el que l'altura final (comptant l'edifici) és de 820 metres. No obstant això no és el punt més alt en edifici, ja que la Torre Picasso té una altura total de 860 metres. La població del barri és de 22.616 habitants i el grup d'edat més representat són els habitants entre 25 i 29 anys.

## Transports

El barri es troba molt ben connectat amb Hortaleza i les zones nord i centre de Madrid per les línies d'autobusos:
* 107 i 129 connecten el barri amb Plaça de Castilla.
* 150 connecta amb Virgen del Cortijo i la Puerta del Sol
* 125 connecta amb Mar de Cristal i l'Hospital Ramón y Cajal
* 7 connecta Manoteras amb la Plaza d'Alonso Martínez
* 29 connecta Manoteras amb l'Avinguda de Felipe II
* N1, de recorregut nocturn
El Metro de Madrid disposa de dues estacions al barri:
* L'11 d'abril de 2007 la línia 1 i la línia 4 s'ampliaren fins a arribar a la nova estació de Pinar de Chamartín.
* Alhora la línia ML1 del Metro Ligero, que va als PAUs de Sanchinarro i Las Tablas passant per Isla de Chamartín i Virgen del Cortijo, hi té una estació.

## Enllaços externs

* Ortofoto del districte amb els límits de cada barri
* Districtes de Madrid
* Barrio de Costillares Arxivat 2012-10-12 a Wayback Machine. a Madripedia, amb llicència GNU.
# Cantó de Verdun-Est

El cantó de Verdun-Est és un cantó francès del departament del Mosa, situat al districte de Verdun. Té 7 municipis i part del de Verdun.

## Municipis

* Ambly-sur-Meuse
* Belrupt-en-Verdunois
* Dieue-sur-Meuse
* Génicourt-sur-Meuse
* Haudainville
* Rupt-en-Woëvre
* Sommedieue
* Verdun (part)

## Història

Llista dels consellers generals successius :
| Data d'elecció | Identitat | Partit |
| 1955-1973 | François Schleiter | CNIP |
| 1973-1982 | René Vigneron | PS |
| 1982-1988 | Jacques Barat-Dupont | UDF |
| 1988-1989 | Jean-Louis Dumont | PS |
| 1989-1994 | Bernard Gilson | Divers gauche |
| 1994- | Guy Navel | Divers gauche, després PRG |
| les dades anteriors no són pas conegudes ||||
# Pomacentrus brachialis

Pomacentrus brachialis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba des d'Indonèsia fins a Fidji, les Illes Ryukyu, Nova Caledònia i Tonga.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# LLP

LLP té els següents significats:
* Liberale Landspartei, partit polític històric del nacionalisme alsacià
* Programa d'Aprenentatge Permanent (del seu nom en anglès Lifelong Learning Programme), mecanisme de formació permanent de la Unió Europea
* Limited Liability Partnership, forma de societat de responsabilitat limitada utilitzada a diversos països
* Logic and Logical Philosophy, revista científica especialitzada en el camp de la lògica
* Limfoma limfocític petit, tipus de limfoma de cèl·lules B
* Leadless leadframe package, encapsulat de circuit integrat variant de QFN
# Hortensia Galeana Sánchez

Hortensia Galeana Sánchez (Ciutat de Mèxic - 6 de novembre de 1955) és una científica mexicana. La seva àrea d'especialitat és la matemàtica i ha estat reconeguda per la seva teoria de grafs i teoria de diagràfics. És investigadora de l'Institut de Matemàtica de la Universitat Nacional Autònoma de Mèxic.

## Formació acadèmica

Hortensia Galeana Sánchez és diplomada de llicenciatura en matemàtica de la Facultat de Ciències de la Universitat Nacional Autònoma de Mèxic. Va obtenir el seu grau de màster en Ciències amb especialitat en matemàtica a la mateixa institució, va obtenir la Medalla Gabino Barreda al millor historial acadèmic de la seva generació. Posteriorment va obtenir el grau de doctora en la mateixa universitat. Els seus tres treballs de titulació van ser publicats a la revista científica Discrete mathematics.

## Carrera professional

Es va integrar a la plantilla docent de la Facultat de Ciències el 1977, i el 1993 es va incorporar com a investigadora a l'Institut de Ciències. El 1995 va ser reconeguda amb el Premi a Joves Investigadors. i al 2005 va obtenir el Reconeixement Sor Juana Inés de la Cruz.
Amb més d'un centenar d'articles publicats en revistes internacionals indexades, arbitrades i d'alt impacte en la seva àrea d'especialitat, els seus treballs són àmpliament citats i sovint és convidada a participar amb les seves conferències en fòrums nacionals i internacionals, així com en diversos projectes i grups de recerca.
Per la seva trajectòria acadèmica va ser reconeguda el 2015 amb el Premi Universitat Nacional (UNAM).

## Referències

* 1 2 3 «Doctora Hortensia Galeana Sánchez. Docencia en ciencias exactas». Matemáticos en México. Instituto de Matemáticas de la UNAM. Arxivat de l'original el 2017-02-12. [Consulta: 21 setembre 2020].
* ↑ «Hortensia Galeana (Investigadora)» (en castellà). Instituto de Ciencias UNAM. [Consulta: 11 febrer 2017].
* ↑ «Hortensia Galeana» (en anglès). Elservier. [Consulta: 11 febrer 2017].
* ↑ «Premio Universidad Nacional» (en castellà). Matemáticos UNAM. Arxivat de l'original el 2017-02-12. [Consulta: 11 febrer 2017].
* ↑ «Doctora Hortensia Galeana» (en castellà). Matemáticos en México. Arxivat de l'original el 2017-02-12. [Consulta: 11 febrer 2015].
* ↑ «Suplemento:Premio Universidad Nacional 2015». Gaceta UNAM. Arxivat de l'original el 2015-11-24 [Consulta: 11 febrer 2017]. Arxivat 2015-11-24 a Wayback Machine.
# Kroke

Kroke és un trio musical polonès que es va formar el 1992. Els seus components són amics graduats a l'Acadèmia de Música de Cracòvia: Tomasz Lato (contrabaix), Tomasz Kukurba (viola i violí) i Jerzy Bawol (acordió) són virtuosos en els seus instruments. El nom Kroke és la paraula jiddisch per anomenar la ciutat de Cracòvia.
Se’ls coneix com a banda de música klezmer, encara que la seva música ha aconseguit una complexitat molt més gran. En general s'inspiren en la música klezmer o sefardita tradicional però creen composicions originals on hi tenen cabuda els seus profunds coneixements del jazz o la música clàssica. En les seves actuacions en directe impressionen les seves improvisacions, el domini virtuosístic dels instruments i la sensació de novetat, reconeixent les arrels de la música jueva. A partir de l'any 2003 s'ha afegit al trio com a col·laborador habitual el percussionista Tomasz Grochot.
Al llarg dels últims anys han anant adquirint notorietat participant en importants festivals de música europea i fent col·laboracions amb artistes importants com el violinista Nigel Kennedy en l'àlbum East Meets East.

## Discografia

* Trio -Klezmer Acoustic Music (RIENCD04) (Oriente 1996);
* Eden (Oriente 1997);
* Live at the Pit (Oriente 1998);
* Sounds of the Vanishing World (RIENCD24) (Oriente 1999);
* Ten Pieces to Save the World (Oriente 2003);
* East Meets East (EMI 2003);
* Quartet - Live at Home (RIENCD48) (Oriente 2004);
* Seventh Trip (Oriente 2007)
* Śpiewam życie - I Sing Life, con Edyta Geppert (Oriente 2007)
* Out of Sight (Oriente 2009)
* Feelharmony (EMI 2012)
* Ten (Oriente 2014)
* Cabaret of Death: Music for a Film (Oriente 2015)

## Curiositats

Moltes de les peces que interpreten són sintonies de coneguts programes de ràdio. Time és utilitzada al repàs de notícies d'actualitat al programa El cafè de la República de Catalunya Ràdio; Ajde Jano a l'inici del programa L'ofici de viure de Catalunya Ràdio.

## Enllaços externs

* http://www.kroke.krakow.pl Arxivat 2006-10-20 a Wayback Machine.
# Costes del Serrat de Fosols

Les Costes del Serrat de Fosols són unes costes de muntanya del terme municipal de Conca de Dalt, al Pallars Jussà, dins de l'antic terme d'Hortoneda de la Conca.
Estan situades al vessant oriental del Serrat de Fosols, al sud-est d'Hortoneda, a migdia de la Pista d'Hortoneda en el Revolt de la Llau de Segan.

## Enllaços externs

* Institut Cartogràfic de Catalunya; cal fer dos passos d'aproximació
# Can Calls

* Per a altres significats, vegeu «masia Can Calls».
Can Calls és un edifici aïllat del nucli urbà d'Hostalric (Selva), concretament a la Plaça dels Bous. L'edifici es construí cap a l'any 1930, sobre les restes d'una casa possiblement del segle xviii. De planta rectangular, té dos pisos superiors i està coronat per un terrat i un teulat a tres vessants. Façana amb un fals encoixinat pintat de color ocre i amb esgrafiats vegetals en un to rosat. A la planta baixa hi ha dues portes, una d'elles que dona accés a un celler, i dues finestres enreixades. Totes les obertures en arc pla. Una cornisa contínua divideix la façana en dos pisos, amb quatre obertures en arc carpanell molt rebaixat i amb balcó amb barana de ferro forjat. La façana acaba coronada per una cornisa sobresortida, una balustrada de pedra i un frontó semicircular on abans hi havia escrit el nom d'"Estevenet".

## Referències

* 1 2 «Can Calls». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 novembre 2014].
# Pinaria Furia

Pinaria Furia va ser una antiga llei romana establerta l'any 472 aC sota el consolat de Luci Pinari Mamercí Ruf i Publi Furi Medul·lí Fus. No se sap amb certesa de què tractava, tot i que podria ser que tingués a veure amb la inserció de mesos bixests en el calendari romà.

## Referències

* ↑ «Lucius Pinarius Mamercinus Rufus», Imperium-Romanum.com, [Consulta 12 d'abril de 2022]
# La Llenguadera (Toló)

La Llenguadera és un indret del terme municipal de Gavet de la Conca, a l'antic terme de Sant Salvador de Toló, al Pallars Jussà, en territori que havia estat del poble de Toló.
El lloc és al sud de Toló i al sud-est del Tossal del Vigatà. Queda al nord mateix del Corral del Ponça, a ponent de la carretera L-911.

## Enllaços externs

* Institut Cartogràfic de Catalunya
# Cumbres de San Bartolomé

Cumbres de San Bartolomé és un poble de la província de Huelva (Andalusia), que pertany a la comarca de Sierra de Huelva.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 597 | 575 | 572 | 575 | 557 | 553 | 541 | 523 | 500 | 490 |

## Dades Estadístiques

* http://www.juntadeandalucia.es/institutodeestadistica/sima/htm/sm21028.htm